Translate the text from Welsh to English.



 
O dan y rheolau newydd, a ddaw i rym yfory (3 Hydref), bydd hawl gan oedolion sy’n byw ar eu pen eu hunain, gan gynnwys rhieni sengl, mewn ardaloedd sydd â chyfyngiadau lleol i ffurfio aelwyd estynedig (swigen) dros dro gydag aelwyd arall yn yr un ardal leol.


Diben y newid yw helpu i ddiogelu pobl sy’n byw ar eu pen eu hunain rhag teimlo’n unig ac yn ynysig. Bydd yn eu galluogi i gwrdd â phobl eraill dan do – rhywbeth sydd ddim fel arfer yn cael ei ganiatáu, oni bai bod gan rywun esgus rhesymol, unrhyw le ledled Cymru.


Bydd y rheol ‘chwech o bobl’ yn berthnasol i’r aelwydydd estynedig newydd hyn ar gyfer pobl sengl.


Hefyd heddiw, bydd y Prif Weinidog yn egluro y bydd Llywodraeth Cymru yn gweithredu i gryfhau pwerau gorfodi awdurdodau lleol i ddirwyo pobl sy'n trefnu partïon yn eu tai ac i symleiddio'r broses ar gyfer cyflwyno cyfyngiadau ar yfed alcohol yn gyhoeddus.


Dywedodd y Prif Weinidog:



> “Mae pandemig y coronafeirws wedi cael effaith enfawr ar bob un ohonom ni – rydym ni i gyd wedi bod drwy gymaint eleni yn barod. Unwaith eto, rydym yn gweld cynnydd yn achosion y coronafeirws ledled Cymru ac mae cyfyngiadau wedi’u hailgyflwyno mewn sawl rhan o’r wlad i ddiogelu iechyd pobl a rheoli’r lledaeniad.
> 
> 
> “Bydd gan lawer o bobl gymorth eu teulu yn y cyfnod hwn ond mae llawer o bobl – hen ac ifanc – yn byw ar eu pen eu hunain. Ni ddylai neb ohonom ni orfod wynebu’r coronafeirws ar ein pen ein hunain.
> 
> 
> “Bydd creu swigod dros dro i bobl sengl a rhieni sengl mewn ardaloedd sydd â chyfyngiadau lleol yn sicrhau bod ganddyn nhw’r cymorth emosiynol angenrheidiol yn ystod y cyfnod hwn.”


Mae Llywodraeth Cymru wedi cynnal yr adolygiad 21 diwrnod diweddaraf o’r rheoliadau coronafeirws ond ni fydd yn gwneud unrhyw newidiadau sylweddol i’r rheolau cenedlaethol oherwydd y cynnydd mewn achosion ledled Cymru.


Bydd y cyfyngiadau lleol a gyflwynwyd mewn sawl ardal awdurdod lleol yn y De dros y 10 diwrnod diwethaf hefyd yn parhau mewn grym.  

Ym mwrdeistref Caerffili, lle mae nifer yr achosion wedi gostwng, bydd y cyfyngiadau yn parhau mewn grym am o leiaf saith diwrnod arall a byddan nhw hefyd yn parhau yn Rhondda Cynon Taf, lle mae’r twf mewn achosion wedi arafu.


Bydd y Prif Weinidog Mark Drakeford heddiw’n annog pobl ledled Cymru i ddilyn pum cam syml i helpu i atal lledaeniad y coronafeirws:


* Cadw ein pellter oddi wrth bobl eraill
* Golchi ein dwylo’n aml
* Gweithio gartref pan fo’n bosibl
* Gwisgo gorchudd wyneb mewn mannau cyhoeddus dan do
* Ystyried yn ofalus ble rydym yn mynd ac â phwy rydym yn cwrdd oherwydd y mwyaf o lefydd rydym yn mynd iddyn nhw a’r mwyaf o bobl rydym yn cwrdd â nhw, y mwyaf o gyfleoedd fydd yna i ddal y coronafeirws.


Ychwanegodd y Prif Weinidog:



> “Rydw i’n gwybod bod y cyfyngiadau hyn yn anodd i bob un ohonom ni sydd am weld ein teulu a'n ffrindiau, ond mae angen y cyfyngiadau i ddiogelu Cymru.
> 
> 
> “Rydym yn gwerthfawrogi ymdrechion pawb i gadw at y rheolau a helpu i atal lledaeniad y feirws hwn.”







Translation:


 
Adults living alone, including single parents, in areas under local restrictions will be able to form a temporary bubble with another household in their local area under the new rules coming into force tomorrow (3 October).


The change is designed to help protect people living alone from the risk of experiencing loneliness and isolation and will enable to them to meet other people indoors – something, which is ordinarily not allowed unless someone has a reasonable excuse anywhere across Wales.


The rule of six will apply to these new single people household bubbles.


The First Minister will also indicate today that the Welsh Government will act to strengthen enforcement powers for local authorities to fine people who organise house parties and to simplify the process to introduce restrictions on drinking alcohol in public.


He said:



> “The coronavirus pandemic has taken a huge toll on all of us – we’ve all been through so much this year already. We are once again seeing cases of coronavirus rising across Wales and the reintroduction of restrictions in many parts of the country to protect people’s health and control its spread.
> 
> 
> “Many people will have the support of their family at this time but large numbers of people – young and old – live alone. None of us should have to face coronavirus on our own.
> 
> 
> “Creating temporary bubbles for single people and single parents in local lockdown areas will make sure they have the emotional support they need during this time.”


The Welsh Government has carried out the latest 21\-day review of the coronavirus regulations but will not be making any major changes to the national rules because of the overall rise in cases across Wales.


The local restrictions introduced across a number of South Wales local authority areas over the last 10 days will also be retained.


In Caerphilly borough, where cases have fallen, the restrictions will remain in place for at least a further 7 days and they will also continue in Rhondda Cynon Taf, where the growth in cases has slowed.


First Minister Mark Drakeford will today urge people throughout Wales to follow 5 simple steps to help prevent the spread of coronavirus:


* Keep our distance from others
* Wash our hands often
* Work from home wherever possible
* Wear a face covering in indoor public places
* Think carefully about where we’re going and who we’re meeting because the more places we travel and the more people we meet, the more chances there are to catch coronavirus.


He added:



> “I know these restrictions are difficult on all of us who want to see our family and friends but they are needed to keep Wales safe.
> 
> 
> “We appreciate everyone’s efforts in following the rules and helping to prevent the spread of this virus.”